Ni songo ofha ...

Ndi na inwi

Nga huṅwe roṱhe ri a ofha naho ra vha vhahali kana vhaaluwa u swika ngafhi. Ri eḓela ro fhaṱuwa vhusiku ri khou vhilaedzwa nga khombo nnzhi dzine dza ri tshuwisa ra ofha tshothe. Fhedzi Mudzimu u vhofholola mihumbulo yashu fhethu hunzhi kha Bivhili.

“Ni songo ofha, ndi na inwi;

ndi Mudzimu waṋu,

ni songo ḽa mbilu;

ndi ḓo ni ṋea nungo nda ni farisa,

ndi ḓo ni tika

nga tshanḓa tshanga tsha maanḓa.”

YESAYA 41:10

“Ni songo ofha vhane vha ri u vhulaha muvhili vha si tsha kona u vhulaha na muya. Ofhani Mudzimu; ndi Ene ane a kona u lozwa muya wa muthu khathihi na muvhili heleni.

“Kani-ha ṱhongola mbili a dzi rengwi nga sente? Naho zwo ralo a hu na na nthihi yadzo ine ya ḓo wela fhasi arali Khotsi aṋu a sa zwi funi. Zwino inwi hufha na mavhudzi a ṱhohoni dzaṋu Mudzimu o dzula o a vhala. Zwenezwo ni songo ofha tshithu. Hufha ni tshi fhira ṱhongola kule.”

MATIOSI 10:28-31

Bivhili i khwaṱhisedza lufuno na ndondolo ya Mudzimu

Muṋe washu ndi tshedza tshanga,

Mutshidzi wanga ndi Ene,

ndi kha ḓi ofha nnyi?

Muṋe washu ndi dzhavhelo ḽanga,

ndi kha ḓi tshenuwa nnyi?

DZIPHISALEMA 27:1

“Vhathu vhanga,

ni songo ofha tshithu!

Kani a tho ngo zwi ḓivhadza,

nda dzula ndo amba tsha kale na kale?

Inwi ni ṱhanzi dzanga,

kani hu na muṅwe mudzimu arali e si Nṋe?

Hu na vhuṅwe vhushavhelo vhune nda sa athu vhu pfa kani?”

YESAYA 44:8

Kha vha fulufhele kha vhuḓi ha Mudzimu

Muṋe washu,

vhuthu hau vhu swika makoleni,

u fulufhedzea hau hu ṋanzwa makole.

Vhuvhuya hau ho hula unga thavha khulu;

khaṱhulo dzau ndi dzivha ḽihulu;

Iwe Muṋe washu u londola vhathu na phukha.

Mudzimu,

vhuthu hau vhu tamisa hani!

Vhathu vha dzumbama nga phapha dzau.

Vha ḽa mapfura pfamoni yau,

u vha nwisa mulamboni wa zwivhuya zwau.

Ndi Iwe tshisima tsha vhutshilo,

ri tshila nga tshedza tshau.

U songo vhuya wa ṅaledza vhane vha u ḓivha,

u ḓi tonda vha si na vhufhura.

DZIPHISALEMA 36:5-10

Hone Muṋe washu Ene u a fulufhedzea; u ḓo ni khwaṱhisa a ni tsireledza kha Muvhi.

2 VHATHESALONIKA 3:3

“Muṋe washu nga a u shudufhadze a u londole;

Muṋe washu nga a u sedze nga vhuthu a u khathutshele;

Muṋe washu nga a u takalele a u fhe mulalo.”

NUMERI 6:24-26

*Vese dza maṅwalwa dzo dzhiiwaho kha Bivhili ya Tshivenḓa ya 1998.

Zwo ganḓiswa na u phaḓaladzwa nga vha Bible Society of South Africa.

www.biblesociety.co.za

Bibles and audio Bibles are available on the BibleSA-app